b'\n_START_ARTICLE_\nMa\xc4\x8dek v \xc5\xbeaklju\n_START_PARAGRAPH_\nSlovenski frazem ma\xc4\x8dek v \xc5\xbeaklju, na primer v najbolj zna\xc4\x8dilni stav\xc4\x8dni zvezi kupiti ma\xc4\x8dka v \xc5\xbeaklju pomeni kupiti kaj, ne da bi stvar prej videli ali poznali. \xc4\x8ceprav je beseda \xc5\xbeakelj spa\xc4\x8denka iz ju\xc5\xbeno-nem\xc5\xa1ke pomanj\xc5\xa1evalnice Sackel in je v sloven\xc5\xa1\xc4\x8dini nadome\xc5\xa1\xc4\x8da vre\xc4\x8da (splo\xc5\xa1no slovanskega izvora), je frazem ma\xc4\x8dek v \xc5\xbeaklju tako prisoten v slovenski govorici in literaturi, da ga brez zadr\xc5\xbekov navaja tudi SSKJ SAZU._NEWLINE_Vsebinsko in izrazno enak frazem je v uporabi v ve\xc4\x8dini srednjeevropskih jezikov; v nekaterih (angle\xc5\xa1\xc4\x8dini, skandinavskih jezikih pa je bolj poudarjena mo\xc5\xbenost prevare pri nakupu \xc5\xbeivali, ki je namenjena prehrani (pra\xc5\xa1i\xc4\x8d, zajec, ma\xc4\x8dek).'